CELEX: 62009CA0483
Language: et
Date: 2011-09-15 00:00:00
Title: Liidetud kohtuasjad C-483/09 ja C-1/10: Euroopa Kohtu (neljas koda) 15. septembri 2011 . aasta otsus (Audiencia provincial de Tarragona (Hispaania) eelotsusetaotlus) — kriminaalasi Magatte Gueye ja Valentín Salmerón Sánchez süüdistuses (Politseikoostöö ja õigusalane koostöö kriminaalasjades — Raamotsus 2001/220/JAI — Ohvrite seisund kriminaalmenetluses — Perekonnas toime pandud kuriteod — Kohustus määrata lisakaristus, mis keelab süüdimõistetul läheneda oma ohvrile — Karistusliikide valik ja nende rangusaste — Kooskõla nimetatud raamotsuse artiklitega 2, 3 ja 8 — Lepitusmenetlust kriminaalasjades välistav siseriiklik õigusnorm — Kooskõla raamotsuse artikliga 10)

29.10.2011   
            
            
               ET
            
            
               Euroopa Liidu Teataja
            
            
               C 319/5
            
         Euroopa Kohtu (neljas koda) 15. septembri 2011. aasta otsus (Audiencia provincial de Tarragona (Hispaania) eelotsusetaotlus) — kriminaalasi Magatte Gueye ja Valentín Salmerón Sánchez süüdistuses
   (Liidetud kohtuasjad C-483/09 ja C-1/10) (1)
   
   (Politseikoostöö ja õigusalane koostöö kriminaalasjades - Raamotsus 2001/220/JAI - Ohvrite seisund kriminaalmenetluses - Perekonnas toime pandud kuriteod - Kohustus määrata lisakaristus, mis keelab süüdimõistetul läheneda oma ohvrile - Karistusliikide valik ja nende rangusaste - Kooskõla nimetatud raamotsuse artiklitega 2, 3 ja 8 - Lepitusmenetlust kriminaalasjades välistav siseriiklik õigusnorm - Kooskõla raamotsuse artikliga 10)
   2011/C 319/06
   Kohtumenetluse keel: hispaania
   
      Eelotsusetaotluse esitanud kohus
   
   Audiencia provincial de Tarragona
   
      Põhikohtuasja menetluse pool
   
   
                
            
            
               
                  Magatte Gueye (C-483/09)
               
               menetluses osales: X
            
         
                
            
            
               
                  Valentín Salmerón Sánchez (C-1/10)
               
               menetluses osales: Y
            
         
      Ese
   
   Eelotsusetaotlus — Audiencia provincial de Tarragona — Nõukogu 15. märtsi 2001. aasta raamotsuse 2001/220/JSK ohvrite seisundi kohta kriminaalmenetluses (EÜT L 82, lk 1; ELT eriväljaanne 19/04, lk 72) artiklite 2, 8 ja 10 tõlgendamine — Ohvrite austus ja tunnustamine — Õigus kaitsele — Lepitusmenetlus kriminaalmenetlusõiguses — Kokkulepe ohvri ja kuriteo toimepannud isiku vahel
   
      Resolutsioon
   
   
               1.
            
            
               Nõukogu 15. märtsi 2001. aasta raamotsuse 2001/220/JSK ohvrite seisundi kohta kriminaalmenetluses artikleid 2, 3 ja 8 tuleb tõlgendada nii, et nendega ei ole vastuolus see, kui liikmesriigi karistusõiguses ette nähtud lisakaristusena määratavat kohustuslikku minimaalse kestusega lähenemiskeeldu kohaldatakse perevägivalla toimepanijate suhtes isegi siis, kui nende ohvrid on sellise karistuse vastu.
            
         
               2.
            
            
               Raamotsuse 2001/220 artikli 10 lõiget 1 tuleb tõlgendada nii, et see võimaldab liikmesriikidel seoses perekonnas toime pandud kuritegudega nende kuritegude eriliiki arvestades välistada lepitamine kõigis kriminaalmenetlustes, mis niisuguseid kuritegusid puudutavad.
            
         
      (1)  ELT C 37, 13.2.2010
   
   
      ELT C 63, 13.3.2010.